Georges Valois

Georges Valois (pe Alfred-Georges Gressent; ganet d'ar 7 a viz Here 1878 ha aet d'an anaon e c'hwevrer 1945) a oa ur politikour hag ur c'hazetenner gall.

 Buhez 
Ganet en un tiegezh a vicherourien e Paris, Georges Valois a voe un anarkour-sindikadour. Labour a reas evel sekretour e L'Humanité Nouvelle e lec'h ma reas anaoudegezh gant Georges Sorel.Biographical notice  on the Sciences-Po website (Centre d'histoire de Sciences Po - Georges Valois (Alfred-Georges Gressent)  Goude bout bevet un herradig en Impalaeriezh Rusia (1903), e voe sekretour evit ti-embann Armand Colin.

Goude bout skrivet e levr kentañ, L'Homme Qui Vient e kejas gant ar skrivagner, broadelour ha monarkour, Charles Maurras, a-raok mont da vout un ezel ag an Action Française. Aze e reas al lesanv Georges Valois anezhañ evit chom hep bout anavezet gant e c'hoprerion.

E 1911 e krouas ar c'helc'h Proudhon hag a oa ur strollad broadel ha sindikadel, hag e teuas da vout penn ti-embann an Action française: Nouvelle librairie nationale, e 1912. Ar C'helc'h a adtapas menozhioù Georges Sorel mesket gant re Charles Maurras, enepyuzev anezhe. Hervez an istorour Zeev Sternhell e oa an ideologiezh-se ur rakwel ag ar faskouriezh italian.

Valois a grouas e 1925 ar sizhunieg Le Nouveau Siècle, hag a veze gwelet gant Maurras evel ur c'hevezer. A-benn ar fin e kollas e labour e La Nouvelle librairie nationale. Ar c'habal gant Maurras a greñvaas c'hoazh goude krouidigezh ar c'hevre Faisceau gantañ.

Goude kalzig a daolioù kaer, ha degemer tud evel Hubert Lagardelle ha Marcel Bucard), e yeas ar c'hevre diwar wel e 1928, goude argaserezh Valois ag ar strollad.

Valois a gemeras perzh er rezistañs gall e-pad renad Vichy a-raok bout skrapet gant an Alamaned d'an 18 a viz Mae 1944, hag e varvas e C'hwevrer 1945 gant an tifuz e kamp-tolp Bergen-Belsen.

 Skridoù 
 La Monarchie et la classe ouvrière, 1914
 L'Économie Nouvelle, 1919
 La révolution nationale, 1924
 L'État syndical et la représentation corporative, les semaines économiques et la campagne pour les états généraux 1920-1924, 1927
 Basile ou la politique de la calomnie, 1927
 L'Homme contre l'argent, 1928
 Un Nouvel âge de l'humanité, 1929
 Finances italiennes, 1930
 Économique, 1931
 Guerre ou révolution, 1931
 Journée d'Europe, 1932
 1917-1941 : fin du bolchevisme, conséquences européennes de l'événement, 1941
  L'Homme devant l'éternel, 1947

Notennoù

Rummad:Kazetennerien Bro-C'hall
Rummad:Ganedigezhioù 1878
Rummad:Marvioù 1945